מייל: pmankal@k-8.co.il היחידה של מנכ"ל העירייה אחראית על כלל שירותי העירייה, ניהול כל פעולות העירייה, קביעת סדרי עדיפויות והפניית משאבים בהתאם, אחריות כוללת לכלל העובדים, ניהול מושכל של משאבי העירייה ומתן שירות לתושבים. מנכ"ל העירייה מרכז תחתיו חלק נכבד מן המטלות הארגוניות והביצועיות של ניהול העיר ובנוסף מהווה את הגורם הבכיר אשר מתאם את עבודת אגפי העירייה השונים. מנכ"ל העירייה מטפל במכלול נושאים הכוללים, בין השאר, ניהול כוח האדם ומשאבי אנוש בעירייה - החל בגיוס, קליטה, השמה של העובדים, ומנגד טיפול בפיטורי עובדים וקביעת תנאי פרישות. במסגרת מדיניות משרד הפנים להעביר סמכויות מחברי המועצה לפקידים בעירייה, עומד מנכ"ל העירייה בראש ועדת הקצאות הקרקע לצרכי ציבור, ובראש ועדת התמיכות למוסדות. מנכ"ל העירייה מטפל בכל הקשור לזימון מליאת המועצה, רישום פרוטוקולים והפצתם לכל הגורמים כולל גורמי חוץ. באחריות המנכ"ל לבצע מעקב שוטף אחר החלטות מועצת העיר, ולוודא את ביצוע ההחלטות.